趕鬼入豬群

趕鬼入豬群係《聖經》記載耶穌嘅神蹟之一，喺《馬太福音》、《馬可福音》同《路加福音》都有記載。

聖經譯文

概覽
耶穌同門徒嚟到格拉森嘅地方，嗰度係加利利對面。耶穌上咗岸，就有城裏面一個俾鬼迷住嘅人，迎面而嚟。呢個人好耐冇着衫，唔住喺房，只係住喺墳墓度。呢個人多次俾鬼捉住，嗰度嘅人用鐵鍊同腳鐐捆鎖住佢，並且派人看守住佢，但係佢都竟然將鎖鍊整斷。

耶穌命令污鬼離開嗰個人，污鬼於是求耶穌，唔好令佢哋受折磨。喺耶穌問對方嘅問題之中，顯示呢個人身上有好多污鬼。當佢哋知道耶穌唔准佢哋留喺嗰個人身上嘅時候，就懇求耶穌准佢哋去附喺附近嗰班豬度。耶穌批准佢哋，而當污鬼進入班豬度嘅時候，班豬衝落山坡跌落海，全部浸死晒。

消息好快噉傳開，當地有好多人即刻出嚟睇發生咩事，結果發現嗰個顛狂嘅人，竟然着好衫，神智清醒，恢復常態。當佢哋知道係耶穌釋放咗呢個俾群鬼迷住嘅人，佢哋對耶穌嘅能力都覺得好驚，於是都要求耶穌離開佢哋，俾鬼迷嘅人要求同耶穌喺一齊，但係耶穌要佢返去自己家鄉度，見證上帝嘅大能。

聖經
耶穌嘅神蹟
基督教
天主教